pythainlp/thai_wikipedia_clean_20230101 huggingface dataset:
ต่อมา ในพื้นที่เขตดุสิตมีประชากรเพิ่มมากขึ้นและยังมีพื้นที่กว้างขวาง ดังนั้น เพื่อให้หน่วยงานราชการสามารถดูแลได้อย่างรวดเร็วและทั่วถึง กรุงเทพมหานครจึงได้จัดตั้งสำนักงานเขตดุสิต สาขา 1 รับผิดชอบแขวงบางซื่อ ซึ่งได้มีประกาศกระทรวงมหาดไทยตั้งเป็นเขตบางซื่อ ในวันที่ 9 พฤศจิกายน พ.ศ. 2532
เขตดุสิตแบ่งเขตการปกครองย่อยออกเป็น 5 แขวง ได้แก่
สะพานข้ามแม่น้ำเจ้าพระยามี 1 สะพาน คือ
อาศัย แม่น้ำเจ้าพระยา ในการคมนาคมและสัญจร
ซึ่งพระที่นั่งอัมพรสถาน พระราชวังดุสิต ปัจจุบันเป็นที่ประทับประจำของพระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี
ขบวนการไฟฟ้า เด็นจิแมน
ขบวนการไฟฟ้า เด็นจิแมน หรือ ขบวนการ 5 มนุษย์ไฟฟ้า (คันจิ: 電子戦隊デンジマン, ฮิรางานะ: でんしせんたいデンジマン}}) เป็นภาพยนตร์แนวขบวนการนักสู้ ลำดับที่ 4 ของประเทศญี่ปุ่น ออกอากาศทางสถานี ทีวีอาซาฮี ทุกวันเสาร์ เวลา 18.00-18.30 น. ตามเวลาประเทศญี่ปุ่น โดยเริ่มออกอากาศตั้งแต่เมื่อวันที่ 3 กุมภาพันธ์ พ.ศ. 2523 ถึง 31 มกราคม พ.ศ. 2524 รวมความยาวทั้งสิ้น 51 ตอน และมีตอนพิเศษสำหรับออกฉายในโรงภาพยนตร์อีก 1 ตอน (ออกฉาย 12 กรกฎาคม พ.ศ. 2523)
เดนจิแมนเป็นขบวนการนักสู้เรื่องแรกที่ได้เข้ามาฉายในประเทศไทย ทางช่อง 7 โดยใช้ชื่อว่า "ขบวนการ 5 มนุษย์ไฟฟ้า" และลิขสิทธิ์ในการจัดจำหน่ายรูปแบบวิดีโอคือ บริษัท วิดีโอสแควร์ จำกัด
จักรวรรดิ เวเดอร์ ที่ชั่วร้าย ได้เข้าทำลายดาวต่างๆรวมถึงดาวเด็นจิ ซึ่งเป็นดาวที่มีวิทยาการก้าวหน้ามาก ดาวเดนจิได้ถูกทำลาย คนจากดาวเด็นจิจึงส่ง สุนัขที่ชื่อว่า ไอซี ไปยังโลกซึ่งคาดการว่าจะเป็นเป้าหมายต่อไปของพวก เวเดอร์ และแล้วสุนัข ไอซี พร้อมอุปกรณ์อันทันสมัยก็เดินทางมายังโลกโดย เดนจิแลน(ยานอวกาศที่มีลักษณะเป็นภูเขา) และอยู่บนโลกเป็นเวลานาน ในที่สุดเมื่อพวกเวเดอร์มายังโลกสุนัข ไอซี จึงตื่นขึ้นมาเพื่อไปเลือกผู้มีความสามารถมาเป็นเด็นจิแมน หรือ ห้ามนุษย์ไฟฟ้าโดยมอบแหวนแปลงร่างให้
อุปกรณ์และอาวุธของเดนจิแมน.
พาหนะของเดนจิแมน.
หุ่นยนต์และยานเสริมของเด็นจิแมน.
เวเดอร์.
ราชินีผู้เกลียดความสวยงาม ต้องการให้โลกเต็มไปด้วยมลพิษ
สองสายสืบหญิง ชุดเงินและทอง
เคเลอร์สามาถเปลี่ยนเป็นโล่ได้
มิลเลอร์สามารถเปลี่ยนเป็นกระจกได้
ปรากฏตัวตอนที่ 37 - 51
เหล่าทหารของกลุ่มเวเดอร์
รายชื่อตอนและปีศาจเวเดอร์ที่ปรากฏ.
1.รีบไปฐานบัญชาการโดยเร็วที่สุด(超要塞へ急行せよ):มุซาซาบิร่า
2.ฟองสบู่ขนาดใหญ่(人喰いシャボン玉):ชาบอนร่า
3.โรงกลั่นนํ้ามันถล่มครั้งใหญ่(油地獄大パニック):ชิกาเกะริร่า
4.ปราสาทเวทมนตร์เวเดอร์(ベーダー魔城追撃):ลูแปงคาเมร่า
5.ดอกไม้พิษสีแดงบนฝาผนัง(壁に蠢く赤い毒花):สึตาคาสึร่า
6.ปีศาจอยู่ในร่างของหญิงสาว(悪魔分身の少女):ฮิเกคิตะโคร่า
7.โศกนาตกรรมครั้งใหญ่ของดาวเดนจิ(デンジ星の大悲劇):อุมิสุร่า
8.ราชาอสูรแห่งเมืองกระดูก(白骨都市の大魔王):ฟิมมุร่า
9.โทรศัพย์แปลก สายเรียกจากความตาย(死を呼ぶ怪奇電話):เดนวะร่า
10.ฉันชอบอาหารพิศวงนี้นะ!?(魔法料理大好き!?):ฮันบาร่า
11.ไล่ล่าหัวขโมยวิญญาณ:(いのち泥棒を追え):ไทยาจิโกร่า
12.อันตรายสปายเด็ก(危険な子供スパイ):บาร่า
13.ลูกโป่งสีรุ้งแตก(割れた虹色の風船):อาโดบารูน่า
14.มาแล้ว 100 คะแนน(100点塾へおいで):จูกุร่า
15.ขอเข้าสู่สวนแห่งความชั่วร้าย(悪の園への招待状):พันชิโรร่า
16.ทำลายแผนการในอ่าวอาตะมิ(熱海の陰謀を砕け):ซาเมร่า
17.อย่าร้องไห้ ! ลูกเบสบอล (泣くな! 野球小僧):เดธโดโบร่า
18.ความรักที่เบิกบานในทะเลใต้(南海に咲くロマン):ไคการ่า
19.เจ้าชายดวงดาวของฉัน(私の星の王子さま):กามาร่า
20.เจ้าหนูกอลิล่าอาละวาด(ゴリラ少年大暴れ):ฮาชิโดคุร่า
21.การโจมตีของสภาเทพยมทูต!(死神党を攻撃せよ！):โรโซกุร่า
22.ผจญภัยกาลเวลาสุดมหัศจรรย์(超時間ふしぎ体験):ไทมาร่า
23.ปีศาจไต่เพดานบ้าน(天井裏を歩く悪魔):โคเคร่า
24.มนุษย์ประหลาดล่อลวงให้มาติดกับ(罠をはる怪力男):ฮามิกาคิร่า
25.ทางชีวิตสับสนนำไปสู่ถํ้าเสือ(虎の穴は逃走迷路):เมดามาร่า
26.เพลงอวกาศจากดาวเดนจิ(デンジ姫の宇宙曲):เรโคร่า
27.ระเบิดในตัวด้วงแดง(赤いカブト虫爆弾):คิลร่า
28.คำสาป บ้านและผู้ลอบสังหาร(呪いの館の密殺者):นาโซร่า
29.การจู่โจมนักสืบเหนือธรรมชาติ(超能力刑事の急襲):ซาบิมุชิร่า
30.มันหายไปกับหัวขโมย(消えた盗んだ出た):โชวจินร่า
31.ศึกท้าชิงลึกลับ จอมนักมายากล(魔法使い秘術合戦):มิมิร่า
32.ศึกท้าดวลปืนใหญ่แห่งนรก(地獄の大銃撃戦):ดาโตร่า
33.บทเรียนเครื่องดนตรีดูดเลือด(吸血楽器レッスン):ซากิโซฮอนร่า
34.เรื่องราวของเด็กกำพร้าที่อ้างว้าง(哀しい捨子の物語):มิดามาร่า
35.เจ้าหญิงทอผ้าแสนลึกลับ(謎のはたおり姫):โดกุการ่า
36.บทกวีหุ่นเชิดผู้กล้าหาญ(勇気ある仔犬の詩):โนรันเนโกร่า
37.ราชาปีศาจบันริคิจอมโหด(蛮力バンリキ魔王):ราชาปีศาจบันริคิ
38.ผจญภัยของท้องฟ้าเวทมนตร์ที่ไม่มีที่สิ้นสุด(無限魔空の大冒険):คามะคิร่า
39.มายาปีศาจของราชินีเกรี้ยวกราด(女王怒りの妖魔術):อาคุมาร่า
40.ศัตรูของแชมป์เปี้ยน(チャンピオンの敵):พิคาริร่า
41.การต่อสู้ต่อสู้ครั้งใหญ่ที่สุดตลอดกาล(史上最大の総力戦):จิชินร่า
42.ความฝันอันเลวร้ายกับตัวกินเด็กประถม(少年を喰う悪い夢):นิปปุนร่า
43.ปริศนา ผู้หญิง7สี(謎なぞ七色レディ):เดธมาสร่า
44.เรื่องราวของโคมไฟลึกลับ(不思議ランプ物語):อาระจินร่า
45.เจ้าหญิงเดนจิมี 2 คน(二人いたデンジ姫):โอนิร่า
46.แผนรหัสx ฝ่าด้านแห่งความหิวโหย(腹ペコ地獄X計画):โทริคาโกร่า
47.นางเงือกน้อยหายตัวไปทามกลางแสงแดดยามรุ่ง(朝日に消えた人魚):โบโตร่า
48.บันริคิก่อการกบฏ(バンリキ魔王反乱):เคนดะมาร่า/สักกะร่า
49.ถล่มฐานเวเดอร์(ベーダー城大異変):คาระคุริร่า
50.เฮโดร่าโชกุนตายครั้งที่ 2(将軍は二度死す):เฮโดร่าโชกุน/บันริคิมอนเตอร์
51.(จบ)เสียงระฆังแห่งความหวัง(ひびけ希望の鐘よ):บันริคิมอนเตอร์/ราชาปีศาจบันริคิ
แอนติอิพิเลปติก
การติดตามการรักษาด้วยยา
การติดตามการรักษาด้วยยา  เป็นสาขาหนึ่งของวิชา เคมีคลินิกที่เชี่ยวชาญในเรื่องการวัดระดับยาในเลือด โดยจะเน้นทำกับยาที่มีขอบเขตชี้วัดในการรักษา (therapeutic index) ที่แคบ คือยาที่มีโอกาสเกิด การได้รับยาต่ำกว่าขนาด หรือ การได้รับยาเกินขนาดได้ง่าย
ในทาง เภสัชวิทยา ยาหลายขนานถูกใช้โดยไม่มีการติดตามระดับยาในเลือด ในขณะที่ขนาดการใช้ของมันจะแปรผันไปตามการตอบสนองทางคลินิกที่คนไข้ได้รับยานั้น ในยากลุ่มเล็กๆ มันเป็นไปไม่ได้ที่ระดับไม่พอเพียงของยา จะทำให้ยาไม่มีผลในการรักษาหรือดื้อยา และการมีระดับยาเกิน
ซึ่งจะนำไปสู่การเกิดพิษและเนื้อเยื้อถูกทำลาย
ตัวอย่างยาที่ถูกวิเคราะห์โดยติดตามการรักษา:
การติดตามการรักษาด้วยยาสามารถตรวจสอบพิษของยาที่ต้องสงสัยได้ด้วย
เขตบางกอกใหญ่
บางกอกใหญ่ เป็นหนึ่งในห้าสิบเขตของกรุงเทพมหานคร เป็นเขตอนุรักษ์เมืองเก่า แหล่งท่องเที่ยวเชิงประวัติศาสตร์และศิลปวัฒนธรรมทางฝั่งธนบุรี
เขตบางกอกใหญ่ตั้งอยู๋ริมฝั่งขวาของแม่น้ำเจ้าพระยา (ฝั่งธนบุรี) มีอาณาเขตติดต่อ ดังนี้
ชื่อของเขตบางกอกใหญ่มีที่มาจากคลองบางกอกใหญ่ (คลองบางหลวง) ซึ่งเคยเป็นแม่น้ำเจ้าพระยาสายเดิมแต่แคบลงและกลายเป็นคลองหลังการขุดคลองลัดใน พ.ศ. 2095 เขตบางกอกใหญ่เคยเป็นที่ตั้งของกรุงธนบุรีเมื่อแรกเริ่ม
ใน พ.ศ. 2458 มีชื่อเรียกว่า อำเภอหงสาราม ต่อมาได้เปลี่ยนชื่อเป็น อำเภอบางกอกใหญ่ ใน พ.ศ. 2481 จากนั้นถูกยุบลงเป็น กิ่งอำเภอบางกอกใหญ่ ขึ้นกับอำเภอบางยี่ขัน จนกระทั่งใน พ.ศ. 2501 มีพระราชกฤษฎีกาตั้งกิ่งอำเภอบางกอกใหญ่เป็น อำเภอบางกอกใหญ่ อีกครั้ง ต่อมามีประกาศคณะปฏิวัติให้รวมจังหวัดธนบุรีกับจังหวัดพระนครเข้าด้วยกันเป็นนครหลวงกรุงเทพธนบุรีใน พ.ศ. 2514 และเปลี่ยนรูปแบบเป็นกรุงเทพมหานครใน พ.ศ. 2515 ซึ่งได้เปลี่ยนคำว่าอำเภอเป็น "เขต" อำเภอบางกอกใหญ่จึงมีฐานะเป็น เขตบางกอกใหญ่ นับแต่นั้น
เขตบางกอกใหญ่แบ่งเขตการปกครองย่อยออกเป็น 2 แขวง ได้แก่
พอลิอีน
พอลิอีน  เป็น พอลิ-ไม่อิ่มตัว สารประกอบอินทรีย์ ที่มีซีเควนซ์หนึ่งหรือมากกว่าของดับเบิลและซิงเกิลคาร์บอน-คาร์บอน บอนด์สลับกัน ดับเบิลคาร์บอน-คาร์บอน บอนด์เหล่านี้จะทำปฏิกิริยาในกระบวนการที่เรียกว่า คอนจูเกชั่น (conjugation) , ซึ่งเป็นผลสรุปในสถานะพลังงานรวมของโมเลกุลต่ำสุด กรดไขมัน เป็น พอลิอีน และ สีย้อมผ้า (dye) หลายตัวก็เป็นพอลิอีนแบบเนตรง
มีกลุ่มของยาปฏิชีวนะที่เป็นยาต้านเชื้อรา ซึ่งเรียกว่า ยาปฏิชีวนะพอลิอีน รูปโครงสร้างทางเคมีของพวกมันจะเป็นวงแหวนอะตอมขนาดใหญ่ที่เรียกว่า วงแหวนไซคลิก เอสเตอร์ ที่ประกอบด้วย คอนจูเกเตด คาร์บอน-คาร์บอน ดับเบิลบอนด์แบบทวีคูณบนข้างหนึ่งของวงแหวน และการเชื่อมต่อแบบทวีคูณของ ไฮดรอกซิล กรุ๊ป ที่อีกข้างหนึ่งของวงแหวน บ่อยครั้งโครงสร้างของพวกมันยังมี อะมิโนไกลโคไซด์ กรุ๊ป เชื่อมต่อกับโมเลกุลด้วย
การจัดหมู่หนังสือแบบทศนิยมดิวอี้
การจัดหมู่หนังสือแบบทศนิยมดิวอี้  เป็นระบบการจัดหมู่หนังสือในห้องสมุดที่นิยมระบบหนึ่ง คิดค้นขึ้นโดยชาวอเมริกัน เมลวิล ดิวอี้ ในขณะที่เขา กำลังเป็นผู้ช่วยบรรณารักษ์อยู่ที่วิทยาลัยแอมเฮอร์ส (Amherst College)
หมู่หนังสือ.
การจัดหมู่หนังสือตามระบบทศนิยมของดิวอี้ แบ่งหนังสือออกเป็นหมู่ต่าง ๆ เริ่มจากหมู่ใหญ่คือหลักร้อย ไปหาหมู่ย่อยคือหลักสิบ หลักหน่วย ตามลำดับ
ระบบจัดจำแนกหนังสือแบบทศนิยมดิวอี้
ระบบจัดหมวดหมู่หนังสือระบบทศนิยมของดิวอี้
ชินบัญชร
'ชินบัญชร เป็นบทสวดมนต์บทหนึ่งที่พุทธศาสนิกชนชาวไทยนิยมสวดมากที่สุด สันนิษฐานว่าพระเถระชาวล้านนาเป็นผู้แต่งขึ้น และเป็นพระคาถาสำคัญในพิธีกรรมตั้งแต่ครั้งกรุงศรีอยุธยา ดังปรากฏหลักฐานในพระราชพิธีจักรพรรดิราชาธิราช ต่อมาได้ปรับปรุงแก้ไขให้สมบูรณ์ขึ้นโดยเจ้าประคุณสมเด็จพระพุฒาจารย์ (โต พรหมรังสี) วัดระฆังโฆสิตาราม สมเด็จพระพุฒาจารย์องค์ที่ 5 แห่งกรุงรัตนโกสินทร์ (สมัยรัชกาลที่ 4) บทสวดชินบัญชรนี้ยังพบในประเทศพม่าและศรีลังกาอีกด้วย
การหัดสวดคาถาชินบัญชรควรจะเริ่มสวดในวันพฤหัสบดีข้างขึ้น (ยิ่งขึ้นมากยิ่งดี) ให้เตรียมดอกไม้ 3 สี หรือดอกบัว 9 ดอก และดอกมะลิร่วง (เด็ดก้านดอก) 1 กำ ธูปหอมอย่างดี 9 ดอก เทียน (เล่มหนัก1บาท ถ้าไม่มีใช้2บาท แต่ควรใช้1บาทเพื่อเป็นสิริมงคล) จำนวน 9 เล่ม จากนั้นให้จุดธูปเทียนบูชาพระรัตนตรัยโดยการตั้งนะโม 3 จบ ต่อด้วยบทพุทธคุณ ธรรมคุณ สังฆคุณ จากนั้นตั้งจิตนึกถึงสมเด็จโต
ความหมายตามตัวอักษร.
ชินบัญชร  แปลว่า "กรง" "ซี่กรงของพระชินเจ้า"
ชินบัญชร มาจากคำว่า ชิน ซึ่งแปลว่า "คนชนะ" อันหมายถึงพระชินเจ้าหรือพระพุทธเจ้า และคำว่า บัญชร ซึ่งแปลว่า "กรง ลูกกรง ซี่กรง" รวมกันเป็นชินบัญชร ซึ่งเป็นประดุจแผงเหล็กหรือเกราะเพชรที่แข็งแรง สามารถปกป้องคุ้มกันอุบัติภัย อันตรายและศัตรูหมู่มารทั้งปวงได้
ชินบัญชร ปัจจุบันใช้เรียกพระคาถาภาษามคธชุดหนึ่ง นัยว่าเป็นนิพนธ์ของเจ้าประคุณสมเด็จพระพุฒาจารย์ (โต พรหมรังสี) วัดระฆังโฆสิตาราม เรียกว่า พระคาถาชินบัญชร ซึ่งเชื่อกันว่าสามารถป้องกันสรรพอันตรายทั้งหลายได้เหมือนเกราะเพชรและให้โชคให้ลาภตามที่ปรารถนาได้
สุโขทัย (แก้ความกำกวม)
สุโขทัย อาจหมายถึง
แฟลต (ดนตรี)
ในทางดนตรี แฟลต (flat) หมายถึงระดับเสียงที่ต่ำลงจากปกติ หากจะระบุให้ชัดเจนก็คือ ระดับเสียงที่ต่ำลงทีละครึ่งเสียง (semitone) เขียนแทนด้วยสัญลักษณ์ มีรูปร่างคล้ายกับอักษรตัวเล็ก b เป็นเครื่องหมายแปลงเสียง (accidental) ชนิดหนึ่ง
ตัวโน้ตที่ถูกกำกับด้วยแฟลตจะมีเสียงต่ำลงครึ่งเสียง ในบันไดเสียงสากลที่แต่ละอ็อกเทฟ (octave) ห่างกัน 12 ครึ่งเสียง เสียงซีแฟลตจะเทียบเท่ากับเสียงบีเนเชอรัล และเสียงจีแฟลตจะเทียบเท่ากับเสียงเอฟชาร์ป เป็นต้น
นอกจากนี้ยังมี ดับเบิลแฟลต (double flat) คือระดับเสียงต่ำลงสองครึ่งเสียง ซึ่งเทียบเท่ากับการลดลงหนึ่งขั้นเสียง เขียนแทนด้วยสัญลักษณ์ พบได้ในโน้ตเพลงที่มีการปรับคีย์ดนตรี และที่พบได้น้อยกว่าคือ ทริเปิลแฟลต (triple flat) คือระดับเสียงต่ำลงสามครึ่งเสียง เขียนแทนด้วย
ในการปรับเสียงเครื่องดนตรี คำว่า แฟลต ยังหมายถึง เสียงที่เพี้ยนต่ำลงจากเดิมเล็กน้อย หากมีเครื่องสายหรือเสียงนักร้องที่แตกต่างกันเล็กน้อย เสียงที่ต่ำกว่า จะเรียกว่าเสียงแฟลต เมื่อเทียบกับอีกเสียงหนึ่งซึ่งสูงกว่า
อักขระยูนิโคด '♭' (U+266D) คือเครื่องหมายแฟลต และ '𝄫' (U+1D12B) คือเครื่องหมายดับเบิลแฟลต
แฟลต
แฟลต เป็นคำทับศัพท์ภาษาอังกฤษ flat สามารถหมายถึง
ดิจิมอนเทมเมอร์ส
ดิจิมอนเทมเมอร์ส ( ; ) เป็นภาพยนตร์การ์ตูนโทรทัศน์. ในชุดภาพยนตร์การ์ตูนโทรทัศน์ดิจิตอลมอนสเตอร์ ลำดับที่ 3 ออกอากาศครั้งแรกเมื่อวันที่ 1 เมษายน ค.ศ. 2001 จนถึงวันที่ 31 มีนาคม ค.ศ. 2002 มีจำนวนตอนทั้งหมด 51 ตอน
วันหนึ่งเด็กชายผู้ชื่นชอบดิจิมอนชื่อ ทาคาโตะ ได้พบ บลูการ์ด โดยบังเอิญ ด้วยพลังที่พิเศษของ บลูการ์ด ที่สามารถเปลี่ยนเครื่องอ่านการ์ดให้กลายเป็น ดิจิไวซ์ และเมื่อทาคาโตะมองไปที่ดิจิไวซ์ ก็มีไข่ของดิจิมอน (ดิจิทามะ) ที่อยู่บนหน้าจอ เช้าวันต่อมา ดิจิทามะ เกิดแตกขึ้น ทาคาโตะ ก็เชื่อว่าจะมีดิจิมอนเกิดขึ้นมา และก็ได้ตามหาดิจิมอนที่เขาสร้างขึ้นมา จนกระทั่งเขามาพบดิจิมอนที่เขาฝันถึงก็คือ กิลมอน แล้วการเดินทางเพื่อไขปริศนาความลับของกิลมอนก็เริ่มขึ้น เขาได้พบกับกิลมอนและเป็นเทมเมอร์ในที่สุด
เดวา.
เดวา (デーヴァ) คือกลุ่มดิจิมอนที่เป็นลูกน้องของซูเซามอน ดิจิมอนทั้งหมดอยู่ในร่างสมบูรณ์ มีพื้นฐานมาจากปีนักษัตร ทั้งหมดถูกทำหน้าที่ตามหาคุรูมอนที่อยู่ในเรียลเวิลด์
ดิจิมอนเทมเมอร์ส ออกอากาศทุกวันอาทิตย์ เวลา 9:00 - 9:30 น. ทางสถานีโทรทัศน์ฟูจิทีวี ในประเทศญี่ปุ่น ตั้งแต่วันที่ 1 เมษายน ค.ศ. 2001 จนถึงวันที่ 31 มีนาคม ค.ศ. 2002
ในประเทศไทย ได้ออกอากาศทางโมเดิร์นไนน์ทีวีในรายการช่อง 9 การ์ตูน ออกอากาศเมื่อวันที่ 1 มีนาคม จนถึง 23 สิงหาคม พ.ศ. 2546 ทุกวันเสาร์และวันอาทิตย์ เวลา 10:00 - 10:30 น. และได้ออกอากาศรีรันทุกวันเสาร์และวันอาทิตย์ เวลา 7:30 - 8:00 น. เช่นเดียวกับ 2 ภาคแรก แต่เนื่องจากมีการปรับผังใหม่ของสถานีในเดือนกันยายน พ.ศ. 2546 จึงทำให้รายการในช่วงนี้ถูกตัดออกจากผังรายการโมเดิร์นไนน์ ทีวี จึงทำให้ออกอาการอบรีรันไม่จบ
ก.ค. พ.ศ. 2548
คณะกรรมการรณรงค์เพื่อประชาธิปไตย (ตัวย่อ: ครป. ) เป็นองค์กรพัฒนาเอกชน (NGO) ด้านประชาธิปไตยและสิทธิมนุษยชนที่ก่อตั้งขึ้นเมื่อปี พ.ศ. 2522 มีวัตถุประสงค์หลักเพื่อรณรงค์ให้มีการแก้ไข รัฐธรรมนูญฉบับปี พ.ศ. 2521 ให้เป็นประชาธิปไตย ในนาม "โครงการรณรงค์เพื่อแก้ไขรัฐธรรมนูญให้เป็นประชาธิปไตย (ครป.)" อันมีพันเอกสมคิด ศรีสังคม (อดีต ส.ส. และอดีต ส.ว. จังหวัดอุดรธานี) เป็นประธาน ซึ่งได้ยุติบทบาทลงเมื่อปี พ.ศ. 2526
ต่อมา เมื่อเกิดรัฐประหารโดยคณะ รสช. ขึ้นเมื่อวันที่ 23 กุมภาพันธ์ พ.ศ. 2534 องค์กรสิทธิมนุษยชนองค์กรพัฒนาเอกชน นักวิชาการ และนักศึกษาจึงได้กลับมารวมตัวกันรื้อฟื้น ครป. ขึ้นมาอีกครั้งหนึ่ง โดยเปลี่ยนชื่อองค์กรเป็น "คณะกรรมการรณรงค์เพื่อประชาธิปไตย" มีเป้าหมายสำคัญ คือการติดตามและรณรงค์เพื่อให้รัฐธรรมนูญฉบับปี พ.ศ. 2534 เป็นประชาธิปไตย
ครป. ได้จัดกิจกรรมทั้งทางวิชาการและทางการเมืองอย่างต่อเนื่อง ทั้งในรูปแบบการประชุม สัมมนา อภิปราย การรณรงค์ และได้ร่วมกับสหพันธ์นิสิตนักศึกษาแห่งประเทศไทย (สนนท.) และองค์กรประชาธิปไตยต่างๆ ต่อมาภายหลังเลือกตั้งเมื่อวันที่ 22 มีนาคม พ.ศ. 2535 พล.อ. สุจินดา คราประยูร ผู้นำ รสช. ขึ้นดำรงตำแหน่งนายกรัฐมนตรี ครป.เป็นองค์กรหนึ่ง ที่มีบทบาทสำคัญในการเคลื่อนไหวระหว่างเดือน เมษายน-พฤษภาคม เพื่อคัดค้านการสืบทอดอำนาจของ รสช. แม้ภายหลังเหตุการณ์พฤษภาทมิฬ สถานการณ์ทางการเมืองจะคลี่คลายไปในทางที่ดีขึ้น ได้รัฐบาลที่มีนายกรัฐมนตรีมาจาก ส.ส. แต่ ครป. เห็นว่าโครงสร้างของสังคมไทยยังมิได้เป็นประชาธิปไตยที่เอื้อต่อคนส่วนใหญ่อย่างแท้จริง โดยเฉพาะคนระดับพื้นฐาน อันเป็นเกษตรกรและแรงงาน ระบบรัฐสภายังผูกขาดโดยนักการเมือง ระบบราชการ และระบบการศึกษา ที่รวมศูนย์อยู่นอกเหนือการควบคุมตรวจสอบของประชาชน ยังผลให้ประชาชนไม่สามารถมีส่วนร่วมในทางการเมืองอย่างแท้จริง ครป. จึงดำเนินกิจกรรมโดยยึดแนวทาง อิสระไม่ฝักใฝ่ทางการเมืองกับพรรคการเมืองใดพรรคหนึ่ง มุ่งการรณรงค์เคลื่อนไหวเพื่อไปสู่การปฏิรูปการเมืองทั้งระบบ โดยในปี พ.ศ. 2540 ครป. ร่วมกับ เครือข่ายองค์กรประชาธิปไตย และองค์กรประชาชน ในนาม 30 องค์กรประชาธิปไตย ได้มีการใช้รูปแบบการเคลื่อนไหว "ชูธงเขียว เพื่อรัฐธรรมนูญฉบับใหม่" และรวบรวมประมวลข้อคิดเห็นในการร่าง รัฐธรรมนูญจากประชาชนทั่วประเทศ นำเสนอต่อสภาร่างรัฐธรรมนูญ และร่วมผลักดันรัฐธรรมนูญฉบับประชาชน จนผ่านรัฐสภาในที่สุด
โครงสร้างของ ครป. ประกอบด้วยนักวิชาการและนักเคลื่อนไหวทางด้านประชาธิปไตยและสิทธิมนุษยชนหลายท่าน ประกอบด้วยที่ปรึกษา, ที่ปรึกษาส่วนภูมิภาค, คณะกรรมการกลาง, คณะกรรมการกลางส่วนภูมิภาค, คณะกรรมการฝ่ายวิชาการ, คณะกรรมการดำเนินงาน (ประกอบโดย ประธาน, รองประธานและเลขาธิการ, คณะกรรมการ และเหรัญญิก), และสำนักงานเลขาธิการ.
ผู้มีบทบาทสำคัญในการขับเคลื่อน ครป. อาทิ
คณะที่ปรึกษาและคณะกรรรมการ ครป. ชุดปัจจุบัน (2564 - 2566).
ที่ประชุมสมัชชา ครป. 2564 ได้ทำการเลือกคณะกรรมการชุดใหม่และคณะที่ปรึกษา โดยมีรายนามดังต่อไปนี้
คณะที่ปรึกษา รศ.ดร.สุธี ประศาสน์เศรษฐ, รศ.สุรัสวดี หุ่นพยนต์, คุณปรีดา เตียสุวรรณ์, คุณศิริชัย ไม้งาม, ดร.มานะ ตีรยาภิวัฒน์, คุณชาญวิทย์ อร่ามฤทธิ์, คุณกษิต ภิรมย์, คุณสมชาย หอมลออ, คุณสมภพ บุนนาค, รศ.ดร.พิชาย รัตนดิลก ณ ภูเก็ต, คุณบรรจง นะแส, ผศ.ประสาท มีแต้ม, ผศ.ดร.ปริญญา เทวานฤมิตรกุล, คุณนิกร วีสเพ็ญ, รศ.ดร.วิวัฒน์ชัย อัตถากรณ์, คุณอานันท์ หาญพาณิชย์พันธ์, คุณสกุล สื่อทรงธรรม, คุณทวีป กาญจนวงศ์, คุณสุนี ไชยรส
ประธาน   คุณบุญแทน ตันสุเทพวีรวงศ์
รองประธาน ดร.ศักดิ์ณรงค์ มงคล , คุณสุนทรี หัตถี เซ่งกิ่ง , ผศ.ดร.ไชยณรงค์ เศรษฐเชื้อ
เลขาธิการ คุณเมธา มาสขาว
รองเลขาธิการ คุณกิตติชัย ใสสะอาด , คุณสุริยา บุญโชติ
กรรมการ นพ.นิรันดร์ พิทักษ์วัชระ , นพ.สุภัทร ฮาสุวรรณกิจ , ดร.สุริยะใส กตะศิลา , ดร.ลัดดาวัลย์ ตันติวิทยาพิทักษ์ , ดร.เนรมิตร จิตรรักษา , คุณสุริยันต์ ทองหนูเอียด ,คุณจำนงค์ หนูพันธ์  , คุณหาญณรงค์ เยาวเลิศ , คุณต่อพงษ์ เสลานนท์ , คุณชัยวัฒน์ ตรีวิทยา , คุณสาวิทย์ แก้วหวาน , คุณสมควร พรหมทอง , คุณประพจน์ ศรีเทศ , คุณวรภัทร วีรพัฒนคุปต์ และ คุณลัดดา รักษ์ประชาไท
คณะทำงาน ปฏิรูปการเมืองและยกร่างรัฐธรรมนูญ คุณกษิต ภิรมย์ , คุณสมชาย , คุณสมชาย หอมลออ , คุณศิริชัย ไม้งาม , คุณปรีดา เตียสุวรรณ์ , คุณวรภัทร วีรพัฒนคุปต์ , น.พ.นิรันดร์ พิทักษ์วัชระ , ดร.ลัดดาวัลย์ ตันติวิทยาพิทักษ์
คณะทำงาน การกระจายอำนาจ และจังหวัดจัดการตนเอง ดร.ศักดิ์ณรงค์ มงคล , คุณวรภัทร วีรพัฒนคุปต์
คณะทำงาน ประชาธิปไตยทางเศรษฐกิจ นายปรีดา เตียสุวรรณ์
คณะทำงาน การตรวจสอบสถานการณ์สิทธิมนุษยชน นพ.นิรันดร์ พิทักษ์วัชระ , คุณวรภัทร วีรพัฒนคุปต์
คณะทำงาน ขบวนผู้หญิง ความเสมอภาคทางเพศ และกลุ่มผู้ด้อยโอกาส คุณสุนี ไชยรส, คุณวรภัทร วีรพัฒนคุปต์ , ดร.ลัดดาวัลย์ ตันติวิทยาพิทักษ์ , คุณนาดา ไชยจิตต์
คณะทำงาน การเลือกตั้งและพรรคการเมือง ดร.ลัดดาวัลย์ ตันติวิทยาพิทักษ์ , คุณวรภัทร วีรพัฒนคุปต์&lt;
ผู้ประสานงานภาคเหนือ คุณสุริยันต์ ทองหนูเอียด, คุณประพจน์ ศรีเทศ
ผู้ประสานงานภาคตะวันออกเฉียงเหนือ ผศ.ดร.ไชยณรงค์ เศรษฐเชื้อ, คุณสุนทรี หัตถี เซ่งกิ่ง
ผู้ประสานงานภาคกลาง คุณจำนงค์ หนูพันธ์
ผู้ประสานงานภาคใต้ คุณหาญณรงค์ เยาวเลิศ, คุณสมควร พรหมทอง
ข้อสรุปและทิศทางจากสมัชชา ครป. ประจำปี 2564.
ภายหลังจากคณะกรรมการของ ครป. สมัยที่แล้ว(2562-2564) ได้ปฏิบัติภารกิจรณรงค์เพื่อประชาธิปไตยมาครบวาระ 2 ปีแล้ว จึงได้จัดประชุมสมัชชา ครป. ประจำปี 2564-2566 ขึ้น เมื่อวันอาทิตย์ที่ 18 กรกฎาคม 2564 ที่ผ่านมา โดยมีผู้เข้าร่วมประชุมสมัชชา ครป. จำนวน 35 คน จากคณะที่ปรึกษา คณะกรรมการ สมาชิก และแกนนำเครือข่ายภาคประชาชนทั่วประเทศเข้าร่วมประชุมระบบออนไลน์ในสถานการณ์พิเศษ
ที่ประชุม ครป.ได้ประเมินสถานการณ์การเมืองใน 2 ปีข้างหน้า เห็นร่วมกันว่าภัยร้ายแรงที่คุกคามประชาธิปไตยและสิทธิมนุษยชนคือ "รัฐบาลอำนาจนิยม" และ "กลุ่มทุนผูกขาด"  ประกอบกับการเมืองระหว่างประเทศที่กำหนดนโยบายความมั่นคงภายใน ระบอบประยุทธ์ได้สร้างเศรษฐกิจทุนนิยมผูกขาดประชารัฐขึ้นจนเกิดความเหลื่อมล้ำสูงสุดในทางเศรษฐกิจ ขณะที่ในทางการเมืองได้สร้างรัฐอำนาจนิยมภายใต้เสื้อคลุมประชาธิปไตยครึ่งใบแบบอนุรักษ์นิยมขึ้น ผ่านรัฐธรรมนูญสืบทอดอำนาจ คสช. ซึ่งเป็นอุปสรรคสำคัญในการพัฒนาประชาธิปไตยในประเทศไทย ทำให้เกิดความขัดแย้งระหว่างสถานะอำนาจนิยมและสถานการณ์สิทธิมนุษยชนอย่างร้ายแรง เนื่องจากขาดการตรวจสอบถ่วงดุลการใช้อำนาจรัฐ และขาดระบบกำกับอำนาจรัฐ ตามกลไกประชาธิปไตย รัฐธรรมนูญ และการมีสวนร่วมจากประชาชน
ดังนั้น ความขัดแย้งจึงอาจเกิดการปะทุของเหตุการณ์ขึ้นในรอบ 2 ปีนี้อย่างรุนแรง ทั้งจากการรวบอำนาจทางการเมือง ความผิดพลาดในการบริหารนโยบายทางเศรษฐกิจที่เน้นเสรีนิยมทางการเงิน การละเลยไม่ใส่ใจใยดีในการแก้ไขปัญหาสิทธิชุมชน โครงการขนาดใหญ่ที่กระทบต่อชุมชนและสิ่งแวดล้อม ฐานทรัพยากร และความทุกข์ยากของคนชายขอบที่หมักหมมมายาวนาน โดยเฉพาะการบริหารจัดการโรคติดต่อร้ายแรงที่ล้มเหลวในปัจจุบัน เพราะการคอร์รัปชั่นทางอำนาจและนโยบาย ซึ่งทางออกเฉพาะหน้านั้น ภาคประชาชนเห็นว่าจะต้องขับไล่รัฐบาลพล.อ.ประยุทธ์ ออกไป และให้มีการร่างรัฐธรรมนูญฉบับใหม่ให้เป็นประชาธิปไตย เพื่อให้มีสภาผู้แทนราษฎรที่ทำหน้าที่แทนปวงชนชาวไทยอย่างสมบูรณ์โดยปราศจากการแทรกแซงจากอำนาจรัฐและทุนผูกขาด โดยมีประชาชนเจ้าของอำนาจอธิปไตยเป็นศูนย์กลางการกำหนดนโยบายและการบริหารราชการแผ่นดิน ตลอดจนการปฏิรูปกองทัพ-ตำรวจ กระบวนการยุติธรรม และองค์กรต่างๆ อย่างเป็นระบบ จึงจะสามารถแก้ไขปัญหาการผูกขาดการเมืองและเศรษฐกิจอย่างยั่งยืนได้อย่างแท้จริง
ครป. จึงกำหนดเป้าหมายในการทำงานของคณะกรรมการ ครป. ชุดใหม่ว่า จะต้องรณรงค์เพื่อสร้างประชาธิปไตยทั้งทางการเมืองและประชาธิปไตยทางเศรษฐกิจ หยุดการผูกขาดอำนาจนิยมและระบบเศรษฐกิจผูกขาด ส่งเสริมสิทธิมนุษยชนและการมีส่วนร่วมของประชาชนในการกำหนดนโยบายสาธารณะในทุกระดับตลอด 2 ปีนี้ข้างหน้านี้อย่างต่อเนื่อง โดยร่วมมือเครือข่ายภาคประชาชนทั่วประเทศเพื่อหนุนเสริมประเด็นต่างๆ และทำงานกับคนรุ่นใหม่มากขึ้นเพื่อสร้างการเปลี่ยนแปลงทางสังคม โดยมีเป้าหมายสำคัญคือ 1) การปฏิรูปการเมือง พรรคการเมือง การเลือกตั้ง และยกร่างรัฐธรรมนูญฉบับใหม่เพื่อขับเคลื่อนประชาธิปไตย 2) กระจายอำนาจการปกครอง อำนาจการจัดการตนเองในระดับท้องถิ่นและจังหวัด ขับเคลื่อนสิทธิชุมชน  3) สร้างประชาธิปไตยทางเศรษฐกิจ รัฐสวัสดิการ หยุดระบบเศรษฐกิจผูกขาด  4) ตรวจสอบสถานการณ์สิทธิมนุษยชน รณรงค์ให้มีการส่งเสริมคุ้มครองสิทธิและความเสมอภาคของประชาชน และการเข้าถึงความยุติธรรม รวมทั้งการตรวจสอบบทบาทขององค์กรอิสระ และ 5) การสร้างสรรค์ทิศทางใหม่ในการพัฒนาประเทศในระยะยาวหลังโควิด civic education และนวัตกรรมใหม่ทางการเมือง
เครือข่าย 30 องค์กรประชาธิปไตยที่ร่วมขับเคลื่อนการแก้ไขรัฐธรรมนูญร่วมกับ ครป. ตั้งแต่ปี 2562 เป็นต้นมา.
1. คณะกรรมการรณรงค์เพื่อประชาธิปไตย (ครป.) 2. สมาพันธุ์แรงงานรัฐวิสาหกิจสัมพันธ์ (สรส.) 3. องค์กรกลางเพื่อประชาธิปไตย (P-Net) 4. กลุ่มสังคมนิยมประชาธิปไตย(Social Democracy Group) 5. กลุ่ม 24 มิถุนาประชาธิปไตย 6. สมาคมสิทธิเสรีภาพของประชาชน (สสส.) 7. โครงการอินเทอร์เน็ตเพื่อกฎหมายประชาชน (iLaw) 8. มูลนิธิ 14 ตุลา 9. คณะกรรมการญาติวีรชนพฤษภา 35 10. กลุ่มสภาร่างรัฐธรรมนูญ (ส.ส.ร.40) 11. สมาคมนักกฎหมายสิทธิมนุษยชน 12. คณะกรรมการสมานฉันท์แรงงานไทย (คสรท.) 13. ขบวนผู้หญิงปฏิรูปประเทศไทย (WeMove) 14. เครือข่ายสลัม 4 ภาค 15.มูลนิธิเพื่อการบริหารจัดการน้ำแบบบูรณาการ 16. มูลนิธิพฤษภาประชาธรรม 17. กลุ่มผู้ร่วมพัฒนาชาติไทย (ผรท.) 18. กลุ่มคนอยากเลือกตั้ง 19.คณะกรรมการประสานงานองค์กรพัฒนาเอกชน (กป.อพช.) 20.ขบวนประชาชนเพื่อสังคมที่เป็นธรรม (P-Move) 21. เครือข่ายประชาชนปฏิรูปตำรวจ 22. เครือข่ายศิลปิน 23. ศูนย์ประสานงานเยาวชนเพื่อสังคมนิยมประชาธิปไตย (YPD) 24. สหภาพแรงงานรัฐวิสาหกิจการรถไฟแห่งประเทศไทย 25.สถาบันปรีดี พนมยงค์ 26.สถาบันปฏิรูปประเทศไทย (สปท.) 27. เครือข่ายธุรกิจเพื่อสังคมและสิ่งแวดล้อม (SVN.) 28.มูลนิธิเพื่อนหญิง 29.มูลนิธิเพื่อสิทธิมนุษยชนและการพัฒนา 30.คณะกรรมการรณรงค์แก้ไขรัฐธรรมนูญ 60 ภาคประชาชน 31. กลุ่ม Non Binary Thailand 32.สมาพันธ์คนงานรถไฟไทย 33.เครือข่ายประชาชนปกป้องประเทศ 34.สหภาพแรงงานรัฐวิสาหกิจการไฟฟ้าส่วนภูมิภาค 35. เครือข่ายรัฐสวัสดิการเพื่อความเท่าเทียมและเป็นธรรม (We Fair) 36.เครือข่ายประชาชนปฏิรูปพลังงานไทย (คปพ.) 37. สถาบันสิทธิมนุษยชนและสันติศึกษา ม.มหิดล 38.ภาคีเพื่อรัฐธรรมนูญประชาธิปไตย
ข้อสรุปจากสมัชชา ครป. ประจำปี 2562 และรายนามคณะกรรมการ ครป. (วาระ 2562 - 2564).
คณะกรรมการรณรงค์เพื่อประชาธิปไตย (ครป.) ออกแถลงการณ์ 1/2562 โดยมีเนื้อหาระบุว่า ตามที่คณะกรรมการรณรงค์เพื่อประชาธิปไตย(ครป.) ได้จัดประชุมสมัชชา ครป. ประจำปี 2562 ขึ้นระหว่างวันที่ 22-23 มิถุนายน 2562 ณ จังหวัดกาญจนบุรี โดยมีคณะกรรมการ ครป. และเครือข่ายภาคประชาชนเข้าร่วมประชุมสมัชชาวิเคราะห์สถานการณ์และความเป็นไปทางการเมือง เศรษฐกิจและสังคมของประเทศ รวมทั้งวิเคราะห์ ประเมินและทบทวนเป้าหมายและผลการดำเนินภารกิจของครป.ในช่วงเวลาที่ผ่านมา เพื่อกำหนดทิศทาง เป้าหมายและภารกิจระยะต่อไปของ ครป. ผลการประชุมระดมความคิดร่วมกันปรากฏข้อสรุปสำคัญหลายประการซึ่ง ครป.เห็นว่าควรสื่อสารให้สังคมได้รับรู้ร่วมกัน ครป.เห็นว่า ประเทศไทยยังคงเผชิญปัญหาใหญ่ 5 ประการดังต่อไปนี้
1.เราเห็นปัญหาความเหลื่อมล้ำทางเศรษฐกิจและสังคม ซึ่งมีเหตุปัจจัยระดับรากฐานสำคัญมาจาก “ความเหลื่อมล้ำทางอำนาจ” ระหว่าง (1) ประชาชนกับประชาชนด้วยกันเองแต่สังกัดชนชั้นแตกต่างกัน และ (2) ระหว่างชนชั้นนำที่กุมอำนาจรัฐ และกลุ่มทุนใหญ่ที่สามารถเข้าถึงช่วงใช้หรืออาศัยประโยชน์จากอำนาจรัฐในศูนย์กลางรัฐได้ กับประชาชนทั่วไป ความเหลื่อมล้ำที่รุนแรงนี้ส่งผลให้ทรัพยากรของสังคมถูกจัดสรรโดยรัฐไปเป็นประโยชน์แก่เจ้าของทุนขนาดใหญ่ในหลายพื้นที่และหลายประเด็น ก่อให้เกิดการผูกขาดทางเศรษฐกิจโดยทุนใหญ่เพียงบางกลุ่มและตัดโอกาสการแข่งขันของทุนเล็กในพื้นที่ท้องถิ่นต่างๆ ทั่วประเทศ เกิดการละเลยการรักษากติกาการแข่งขันที่เป็นธรรมในระบบเศรษฐกิจ ชุมชนและประชาชนซึ่งยากจนเป็นจำนวนมาก และไร้อำนาจในพื้นที่ต่างๆ ของประเทศ ถูกเบียด-บ่อนเซาะให้สูญเสียวิถีชีวิตและความมั่นคงในชีวิต เกิดการกระจายรัฐสวัสดิการที่ขาดความสมดุล–กลายเป็นการกระจายสวัสดิการตามใจชอบ ขาดความยั่งยืนและเป็นธรรม หรือถูกเบี่ยงเบนเพื่อประโยชน์ทางคะแนนเสียง เป็นต้น
2. เราเห็นปัญหาความแตกแยกที่รุนแรงทางความคิดและอุดมการณ์ทางการเมืองที่ทำให้เกิดการแยกขั้ว-แบ่งฝ่ายระหว่างประชาชน แต่สังคมไทยยังขาดทั้งหลักคิด แนวทาง กลไกและผู้นำทางความคิดที่จะชี้นำให้เกิดการเชื่อมประสานเพื่อหาทางออกจากปัญหา เราเห็นว่า แม้ธรรมชาติของการเมืองจะหลีกพ้นไปจากความขัดแย้งไม่ได้ แต่ความขัดแย้งนั้นควรอยู่ในระดับที่พอประสานไปด้วยกันได้หรืออย่างน้อยมีกลไก หรือแนวทางที่จะสมานฉันท์ระหว่างประชาชน
3. ปัญหาการขาดเสถียรภาพของรัฐบาลยังเป็นปัญหาที่จะส่งผลกระทบต่อสังคมการเมืองทั้งระบบ ปัญหาการผูกขาดอำนาจของชนชั้นนำ การสร้างประชาธิปไตยในระบบรัฐสภาและพรรคการเมือง รวมทั้งปัญหาเกี่ยวเนื่องอื่นๆ เราเห็นว่า แม้ปัญหานี้จะมีที่มาจากปัญหาความขัดแย้งทางการเมืองที่มีมาตลอดทศวรรษ จึงมีความจำเป็นที่ต้องนำกติกาทางการเมืองที่เหมาะสมและเป็นธรรม นำกลับมาใช้และต้องทำให้เกิดขึ้นโดยเร็ว
4.เราเห็นว่า ในภาวะความขัดแย้งของการเมืองและเศรษฐกิจระหว่างประเทศระหว่างชาติมหาอำนาจซึ่งทวีความรุนแรงและซับซ้อนขึ้นโดยลำดับนั้น ได้ส่งผลให้รัฐบาลตัดสินใจรักษาดุลอำนาจไปในทางที่ส่งผลกระทบต่อประชาชนคนไทยอย่างไม่อาจเหลีกเลี่ยงได้ ประเทศไทยได้กลายเป็นพื้นที่แสวงประโยชน์ของชาติมหาอำนาจทั้งในแง่การใช้เป็นตลาดที่เกินส่วน การฉวยใช้ทรัพยากรของประเทศในระดับที่น่าเป็นห่วงต่อความมั่นคงของชีวิตความเป็นอยู่ของประชาชน เป็นต้น
5. เราเห็นว่า รัฐธรรมนูญฉบับปัจจุบันไม่ได้เป็นกติกาสูงสุดของประเทศที่จะช่วยบรรเทาหรือป้องกันปัญหาที่กล่าวมา ในขณะที่ไม่ได้ทำหน้าที่พื้นฐานในการเป็นกติกาทางการเมืองที่เป็นประชาธิปไตยสำหรับจัดสรรอำนาจ ผลประโยชน์และสิทธิหน้าที่ที่เป็นธรรมระหว่างสมาชิกฝ่ายต่างๆ ของสังคมอย่างเพียงพอ ปัญหาการเปิดพื้นที่ให้ทหารเข้าสู่การเมือง รวมถึงการเข้าสู่อำนาจที่เหมาะสมและเป็นธรรมยังคงเป็นปัญหาในรัฐธรรมนูญ
ต่อปัญหาที่กล่าวมาข้างต้น ครป. จึงมีความเห็นพ้องกันว่า การลงมือปฎิบัติร่วมกันในแนวทางที่ให้ผลเป็นการออกจากปัญหาดังกล่าวจะเป็นกระบวนการประสานความเข้าใจและสมานความแตกต่างทางความคิดและอุดมการณ์ได้เป็นอย่างดี ขณะเดียวกัน จะเป็นการวางรากฐานที่ถูกต้องสำหรับการก้าวเดินไปข้างหน้าอย่างมั่นคง ก่อให้เกิดความสุข และความสงบอย่างยั่งยืนแก่ประเทศและประชาชน ด้วยเหตุนี้ ครป. จึงได้กำหนดแนวทางและเป้าหมายที่เราเชื่อว่าจะเป็นจุดคานงัดที่จะทำให้เกิดผลดังกล่าว 5 ประการสำหรับระยะเวลา 2 ปีข้างหน้าคือ
(1) การขับเคลื่อนเพื่อให้เกิดการกระจายอำนาจในเชิงโครงสร้างตามแนวคิดจังหวัดจัดการตนเอง และการมีส่วนร่วมของประชาชนในการพัฒนาประชาธิปไตยทั้งในระดับประเทศและในระดับพื้นที่ชุมชน รวมถึงการสร้างนวัตกรรมใหม่ทางการเมืองที่ประชาชนมีส่วนร่วมและมรรคผลจากนโยบายสาธารณะที่เป็นประโยชน์ต่อประชาชนและสังคมโดยรวมอย่างเสมอภาค เท่าเทียมและเป็นธรรม